Първите два модела на Акура са седанът Ледженд и хечбекът Интегра. Акура бързо добива голяма популярност и за отрицателно време успява да изпревари по продажби Мерцедес и БМВ. Още през първата пълна година (1987), японците успяват да продадат на американския пазар около 109.000 коли. През 1990 г. бройката набъбва до 138.000; за сравнение през същата година Мерцедес продава 78.000 коли, БМВ и Лексъс - по 64.000. През 1987 г. Ледженд е избран за Вносна кола на годината от американското списание Мотор Тренд. През 1990 г. е представен и моделът NSX (съкращение от New Sports eXperimental), който има средноразположен V6 двигател и задно задвижване и е първата серийна кола, произведена почти изцяло от алуминий. Този автомобил се смята за първия японски модел, който може да се опре на Ферари и Порше. Заради лесната употреба и поддръжка, както и заради качествената изработка и надежността си, той е наричан ""суперавтомобил за всеки ден"". Малко по-късно се появява и Акура Вайгър, седан от средния клас.

През 1830 година Алкесандър Пушкин прави ново предложение за брак на Наталия Гончарова и този път то е прието. През есента той заминава за Болдино, имение на баща му в Нижегородска губерния, за да поеме владението на близкото село Кистенево, подарено му от баща му за сватбата. Там той е задържан за три месеца от наложена карантина, заради епидемия от холера. Този период, наричан в литературната история Болдинска есен, е най-продуктивният период в живота на поета, който създава по това време множество произведения: „Повести на покойния Иван Петрович Белкин“ („Повести покойного Ивана Петровича Белкина“), „Малки трагедии“ („Маленькие трагедии“), последните глави на „Евгений Онегин“, „Къщичка в Коломна“ („Домик в Коломне“), „История на село Горюхин“ („История села Горюхина“), „Приказка за попа и неговия работник Балда“ („Сказка о попе и о работнике его Балде“), чернови за няколко критически статии и около 30 стихотворения.

Размножителният период е ясно изразен. Обикновено малките в Тасмания се раждат в периода от края на лятото до началото на есента. Това контрастира на популациите в Австралия, където малките се раждат по всяко време. Бременността трае 30 дена, а после малките прекарват около 280 дни в торбичката на майката си, докато бъдат отбити на 12-17-месечна възраст.

„Опасностите на гиърцизма“. - В: сп. Социологически проблеми. София: Институт за изследвания на обществата и знанието при БАН, 43/2011, с. 207-214.

Триото получава телевизионно разпространение по време на Олимпийските игри през 1998 и 2000 г. Тя е пускана по Си-Би-Ес, Ен-Би-Си, Си-Ен-Ен Уърлдбийт, и Ий-Ес-Пи-Ен. Те изпълняват на песента Apollo от компактдиска на Тони Левин, Pieces of the Sun, което получава номинация за Грами. КГТ са групата, предпочитана за събуждане от екипажа на Космическата совалка на НАСА Ендевър.

Мезопитеците са били с големината на съвременен макак с дължина на тялото от 40 cm. Били са пригодени едновремено да ходят по земята и дърветата. Предните им крайници са удължени и снабдени с подвижни пръсти, тялото е тънко. Храната им е включвала листа и плодове.